Diari Oficial de la Generalitat Valenciana


Sumari del DOGV 2996, del 21-05-1997 (1997/1295)

RESOLUCIÓ de 7 de març de 1997, de la Direcció General de Treball, per la qual es disposa el registre i publicació de l'Acord sobre Revisió Salarial per 1997 del Conveni Col·lectiu per al sector privat de residències per a la tercera edat de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2996

Data del DOGV
:   21-05-1997

Secció del DOGV
:   CONVENIS I ACTES - CONVENIS COL·LECTIUS

Número del document
:   1997/1295


Data del document
:   07-03-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

Correcció d'errades

RESOLUCIÓ de 7 de març de 1997, de la Direcció General de Treball, per la qual es disposa el registre i publicació de l'Acord sobre Revisió Salarial per 1997 del Conveni Col·lectiu per al sector privat de residències per a la tercera edat de la Comunitat Valenciana.
  
Vist el text de l'Acord de la Comissió Paritària del Conveni Col·lectiu laboral per al sector privat de residències per a la tercera edat de la Comunitat Valenciana, presentat davant aquesta Direcció General el dia 25 de febrer de 1997, signat en data 21 de febrer del mateix any, de part empresarial, per l'Asociación Empresarial de Residencias Privadas para la Tercera Edad de la Comunidad Valenciana (AERTE), i d'altra, per la dels treballadors, per la FSP-UGT-PV i la CS de CC OO-PV, i segons el que disposen l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball, d'acord amb les competències que té transferides segons el Reial Decret 4.105/1982, de 29 de desembre, acorda:
  
  
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comissió Paritària, i depòsit del text original de l'acord.
  
  
Segon
  
Disposar-ne la publicació en Diari Oficial de la Generalitat Valenciana.
  
  
València, 7 de març de 1997.- El director general de Treball: José Luis Colvée Millet.
  
  
  
Acta de la Comissió Paritària del Conveni Col·lectiu laboral per al sector privat de residències de la tercera edat en la Comunitat Valenciana
  
  
Torrent, 21 de febrer de 1997
  
  
Sent les 10.30 hores, es reuneix la Comissió Paritària del Conveni Col·lectiu laboral per al sector privat de residències de la tercera edat en la Comunitat Valenciana, formada per les persones que s'especifiquen més amunt, per a tractar els temes que tot seguit s'especifiquen:
  
Per la patronal:
  
- Vicente Cuesta Falomir
  
- Carlos Masip Abad
  
- Marco Simón Camps
  
Per les centrals sindicals:
  
- Isabel Martínez Tercero FSP-UGT-PV
  
- M.ª Josefa Bertomeu Giner FSP-UGT-PV
  
- Jesús Romero Morata CS-CCOO-PV
  
Començada la reunió i després de diverses deliberacions s'arriba a les conclusions següents:
  
1. El cessament com a titular en la Comissió Paritària del senyor Expedito Goméz Llobat (CS-CCOO-PV) i la seua substitució pel senyor Jesús Romero Morata (CS-CCOO-PV).
  
2. El cessament com a titular en la Comissió Paritària per part de la patronal del senyor Ramón Burguete Rosalén i la seua substitució pel senyor Marco Simón Camps.
  
3. Aprovar la taula salarial per a 1997, que s'afegeix a aquesta acta i que vigirà des de l'1 de gener de 1997 fins al 31 de desembre de 1997, segons l'article 10 de l'esmentat conveni.
  
  
4. Com a resultat de la pregunta formulada per Comissions Obreres (CC OO), sobre l'aplicació de l'article 7 del conveni en els casos d'incapacitat temporal s'acorda:
  
«Que els treballadors i treballadores al quals, amb anterioritat a l'entrada en vigor del conveni que ens ocupa, se'ls estiguera aplicant el Conveni d'hostaleria de la província d'Alacant, se'ls seguirà aplicant l'article 29 del conveni.»
  
5. S'ha rebut una sol·licitud amb data 25 de juny de 1996 de l'empresa El Palaciet de la Tercera Edad, SL, d'aplicació de l'article 39 del conveni, amb data 10 de setembre de 1996 se sol·licita la presentació de la documentació adequada per a l'estudi pertinent d'acord amb l'esmentat article.
  
  
Com que amb data d'aquesta acta no s'ha rebut la documentació demanada, aquesta comissió acorda:
  
«Com que no s'acompleixen els requisits que demana l'article 39 i que han estat demanats per la Comissió, en fa impossible l'aplicació.»
  
6. En referència a la consulta plantejada per Comissions Obreres (CC OO), sobre la pèrdua de cotització per l'aplicació de l'article 7 del conveni, aquesta Comissió Paritària acorda:
  
«En els casos que l'entrada en vigor del present conveni s'estiguera aplicant el Conveni d'hostaleria de la província d'Alacant i que amb l'aplicació de les taules salarials d'aquest conveni a algun treballador o treballadora s'han passat els conceptes salarials a extrasalarials, aplicant l'article 7 del conveni, aquestes quantitats hauran de cotitzar a la Seguretat Social i es consideraran com a salari a partir de l'1 gener de 1997.»
  
  
7. Autoritzar el senyor Eugenio Negrete Fernández-Pinilla i el senyor Jesús Romero Morata, per al registre i publicació d'aquesta acta.
  
8. Atés el fet que s'ha negociat i s'ha signat un conveni col·lectiu per a aquest àmbit a nivell nacional, aquesta Comissió Paritària acorda reunir-se durant el proper mes d'abril per a fer les adaptacions que escaiguen.
  
  
Sense més temes per a tractar s'acaba la reunió a les 13.00 hores del dia abans indicat.